Diari Oficial de la Generalitat Valenciana


Sumari del DOGV 3241, del 13-05-1998 (1998/2860)

RESOLUCIÓ de 2 d'abril de 1998, de la Direcció General de Personal, de la Conselleria de Cultura, Educació i Ciència, per la qual se cita les persones interessades en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/2860


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 2 d'abril de 1998, de la Direcció General de Personal, de la Conselleria de Cultura, Educació i Ciència, per la qual se cita les persones interessades en el procediment administratiu de referència a comparéixer en la via jurisdiccional. [1998/C2860]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a aquesta unitat administrativa l'expedient sobre el procediment que es descriu tot seguit:
  
- Recurrents: Confederació Sindical CC OO del PV.
  
- Interessats: els funcionaris de carrera del cos de mestres que siguen titulars de llocs de treball amb caràcter definitiu en centres docents públics dependents de la Conselleria de Cultura, Educació i Ciència i els qui es troben en situació de provisionalitat, com a conseqüència de la supressió del lloc de treball que ocupaven amb caràcter definitiu.
  
- Descripció: recurs contenciós administratiu interposat contra l'Ordre de 23 de gener de 1997 de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres, i la Resolució de 24 de gener de 1997 de la Direcció general de Centres Docents, la Direcció General d'Ordenació i Innovació Educativa i Política Lingüística i la Direcció General de Personal de la Conselleria de Cultura, Educació i Ciència, per la qual s'anuncia la convocatòria per a l'adscripció dels mestres amb destinació definitiva i provisional.
  
- Referència del tribunal: recurs contenciós administratiu número 02/0000554/1997.
  
D'acord amb el que estableixen els articles 61 i 64.1 de la Llei Reguladora de la Jurisdicció Contenciosa Administrativa, en la redacció fixada per la Llei 10/1992, de Mesures Urgents de Reforma Processal (BOE de 5 de maig), s'acorda trametre al Tribunal l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional, si ho estimen convenient, en el termini de nou dies, per mitjà d'un escrit en la forma deguda, dirigit a la Sala Contenciosa Administrativa. Es fa constar, això no obstant, que la Generalitat Valenciana representada pels lletrats del Gabinet Jurídic de Presidència compareix en aquest recurs en defensa del manteniment de l'acte contra el qual s'ha recorregut.
  
València, 2 d'abril de 1998.- El director general de Personal: José Cano Pascual.